Finansų įstaiga / bankas (firminis blankas)
[Vieta / data]
RAŠTAS DĖL ĮVYKDYMO GARANTIJOS PAGAL PIRMĄJĮ PAREIKALAVIMĄ
Europos Sąjunga,
atstovaujama Europos Komisijos
OIB – skyrius DR.2
B – 1049 Bruxelles
Nuoroda: sutarties Nr. ir tikslus pavadinimas: […]
1 straipsnis. Garantija, suma ir tikslas
Mes, pasirašiusieji [finansų įstaigos arba banko pavadinimas ir adresas] (toliau – Garantas), patvirtiname, kad suteikiame Europos Sąjungai, atstovaujamai Europos Komisijos (toliau – Komisija), besąlyginę, neatšaukiamą ir nepriklausomą garantiją pagal pirmąjį pareikalavimą, kuria įsipareigojama sumokėti Komisijai sumą, lygią
[skaičiais: …] EUR (žodžiais: … EUR)
paprasčiausiai pareikalavus, siekiant tinkamai įvykdyti Komisijos ir [pavadinimas ir adresas] (toliau – Sutarties šalis) sudarytą sutartį, kaip nurodyta sutartyje (Nr. / tikslus pavadinimas, toliau –sutartis).
2 straipsnis. Garantijos vykdymas
Jeigu Komisija praneša, kad Sutarties šalis dėl kokios nors priežasties iki nustatytos dienos neįvykdė savo įsipareigojimų pagal sutartį, mes, veikdami Sutarties šalies nurodymu ir sąskaita įsipareigojame iš karto sumokėti visas sumas, kurias jums skolinga įmonė ………….…………………………………… pagal sutartį, neviršijant pirmiau nurodytos sumos eurais, be išimčių ar prieštaravimų į Komisijos nurodytą sąskaitą pagal pirmąjį pareikalavimą, Komisijos pateiktą raštu registruotu laišku arba per pasiuntinį su gavimo patvirtinimu. Raštu pranešime Komisijai, kai tik bus atliktas mokėjimas.
3 straipsnis. Garanto įsipareigojimai
1.
Mes atsisakome teisės reikalauti pasinaudoti teisės gynimo priemonėmis Sutarties šalies atžvilgiu, teisės nevykdyti prievolės, sulaikymo, užginčijimo ar užskaitymo teisės, taip pat galimybės remtis teisėmis, kurias Sutarties šalis gali įgyti Komisijos atžvilgiu sutarties arba bet kokiu kitu pagrindu.
2.
Komisijos ir Sutarties šalies susitarimai, kurie gali būti susiję su sutartyje numatytais Sutarties šalies įsipareigojimais, neturi poveikio šioje garantijoje nustatytiems mūsų įsipareigojimams.
3.
Pasikeitus mūsų teisiniam statusui, nuosavybės santykiams arba adresui, įsipareigojame iš karto apie tai pranešti Komisijai registruotu laišku arba per pasiuntinį su gavimo patvirtinimu.
4 straipsnis. Įsigaliojimas
Ši garantija įsigalioja po jos pasirašymo.
5 straipsnis. Pabaigos terminas ir atleidimo nuo garantinių įsipareigojimų sąlygos
1. 
Nuo šių garantinių įsipareigojimų galime būti atleisti tik gavę raštišką Komisijos sutikimą.
2.
Šios garantijos terminas baigiasi, kai Komisija registruotu laišku arba per pasiuntinį su gavimo patvirtinimu grąžina mūsų biurams dokumento originalą.
3.
Originalas grąžinamas per du mėnesius nuo vėlesnio iš šių dviejų įvykių: sutarties galiojimo pabaigos arba paskutinės sąskaitos apmokėjimo.
4.
Suėjus terminui, ši garantija automatiškai nebegalioja ir jokie su ja susiję reikalavimai negali būti tenkinami.
6 straipsnis. Taikytina teisė ir kompetentingas teismas
1.
Šią garantiją reglamentuoja sutarčiai taikytina teisė, kuria remiantis garantija ir aiškinama.
2.
Su šia garantija susijusiais klausimais išskirtinę jurisdikciją turi teismai, turintys jurisdikciją su sutartimi susijusiais klausimais.
7 straipsnis. Teisių perleidimas
Su šia garantija susijusių teisių be raštiško mūsų sutikimo perleisti negalima.
Priimta [įrašyti vietą] [įrašyti datą]
__________________

